stanford-oval/wikipedia huggingface dataset:
Familiaalinen adenomatoottinen polypoosi

Familiaalinen adenomatoottinen polypoosi
Familiaalinen adenomatoottinen polypoosi eli FAP on APC- tai MUTYH-geenin mutaation aiheuttama perinnöllinen polyyppisairaus. Sairastuneen paksusuoleen kehittyy runsaasti aluksi hyvänlaatuisia kasvaimia, jotka lopulta muuttuvat pahanlaatuisiksi ja aiheuttavat siten suolisyövän. Polyyppien merkkinä saattaa olla veri ulosteessa. Pahanlaatuiseksi muututtuaan sairaus voi aiheuttaa muun muassa laihtumista ja suolen toiminnan muutoksia. Etäpesäkkeitä voi kehittyä maksaan tai muualle.
Kun sairaus johtuu APC-geenin mutaatiosta, se periytyy autosomissa dominantisti. MUTYH-geenin mutaation aiheuttamana se periytyy autosomissa resessiivisesti.
Sairaus johtaa syöpään keskimäärin 39 vuoden iässä, mutta taudista tavataan myös muotoa, jossa polyyppien ja syövän kehittyminen viivästyy. Tällöin potilas sairastuu syöpään keskimäärin 55-vuotiaana. Syöpä estetään paksu- ja peräsuolen poistolla.
Hoitamaton FAP johtaa lähes varmasti syövän kehittymiseen.
Ferrari F2012

| Ferrari F2012 |
| --- | --- |
 F2012 Felipe Massan ohjaamana.
Talli:   Scuderia Ferrari
Suunnittelija(t):  Pat Fry Nicholas Tombazis
Kuljettajat:  5.  Fernando Alonso 6.  Felipe Massa
Teknisiä tietoja
Renkaat:  P Pirelli
Polttoaine:  Shell
Runko:  hiilikuitumonokokki
Moottori:  vapaasti hengittävä Ferrari Type 056 2,4 l (90°) V8, KERS
Voimansiirto:  Ferrarin 7-vaihteinen puoliautomaattinen vaihdelaatikko
Kilpailuhistoria
Debyytti:   Australian GP 2012
Kilpailuja:  20
Voittoja:  3
Paalupaikkoja:  2
Nopeimpia kierroksia:  0
Palkintosijoja:  15
MM-pisteitä:  400
Valmistajien maailmanmestaruuksia:  0
Kuljettajien maailmanmestaruuksia:  0
Ferrari F2012 on italialaisen Formula 1 -talli Scuderia Ferrarin käyttämä auto kaudella 2012. Auton suunnittelusta ovat vastanneet Pat Fry ja Nicholas Tombazis. Autoa kuljettavat entinen F1-maailmanmestari Fernando Alonso ja Felipe Massa. Auto julkistettiin 3. helmikuuta Maranellossa, Ferrarin tehtailla. Autoa käytettiin ensimmäisen kerran Jerezin talvitesteissä helmikuussa.
Tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2012 | Scuderia Ferrari | Ferrari 056 | P |  | AUS | MAL | CHN | BHR | ESP | MON | CAN | EUR | GBR | GER | HUN | BEL | ITA | SIN | JPN | KOR | IND | ABU | USA | BRA | 400 | 2. |
| 2012 | Scuderia Ferrari | Ferrari 056 | P |  Fernando Alonso | 5 | 1 | 9 | 7 | 2 | 3 | 5 | 1 | 2 | 1 | 5 | Kesk. | 3 | 3 | Kesk. | 3 | 2 | 2 | 3 | 2 | 400 | 2. |
| 2012 | Scuderia Ferrari | Ferrari 056 | P |  Felipe Massa | Kesk. | 15 | 13 | 9 | 15 | 6 | 10 | 16 | 4 | 12 | 9 | 5 | 4 | 8 | 2 | 4 | 6 | 7 | 4 | 3 | 400 | 2. |
Aiheesta muualla

Kuvia tai muita tiedostoja aiheesta Ferrari F2012 Wikimedia Commonsissa
Autot, jotka kilpailivat Formula 1 -kaudella 2012
Red Bull RB8
McLaren MP4-27
Ferrari F2012
Mercedes F1 W03
Lotus E20
Force India VJM05
Sauber C31
Scuderia Toro Rosso STR7
Williams FW34
Caterham CT01
HRT F112
Marussia MR01
F. W. Borgman

Friedrich Wilhelm Johannes Borgman (29. syyskuuta 1897 Singapore – 20. syyskuuta 1946 Trelleborg, Ruotsi) oli saksalainen, Suomessa pitkään asunut taiteilija, kirjailija, toimittaja ja mainospiirtäjä.
Borgman palveli ensimmäisen maailmansodan aikana tykistöluutnanttina Saksan joukoissa länsirintamalla. Suomeen muutettuaan hän teki muun muassa 1920-luvun lopulla maailmansota-aiheisia kansikuvia Hakkapeliitta-lehteen ja kirjoitti lehteen artkkeleita sotakokemuksistaan.
Borgman oli Suomessa työssä Fazerilla mainospiirtäjänä ja hän lanseerasi Fazerin Sininen -suklaalevyn. Hän oli myös taidemaalari. Borgman toimi Saksan tiedustelijana ja luetteloi muun muassa kaikki Suomen juutalaiset lähettäen tiedot Saksaan. Borgman oli myös saksalaisen Reichsverband fur Deutsche Jugendherberger-nuorisoretkeilymajajärjestön Suomen edustajana.
Borgman asui 1930-luvulla Espoossa. Vuonna 1939 amerikkalainen maantieteen seura kutsui hänet jäsenekseen Borgmanin arktisista alueista kirjoittamien artikkeleiden ansiosta.
Jatkosodan aikana Borgman oli Suomessa toimineiden ulkomaalaisten toimittajien yhdistyksen sihteerinä. Vuonna 1943 hän julkaisi Saksassa kirjan Suomen talvisodasta (Der Überfall der Sowjetunionen auf Finnland 1939/40).
Borgman katosi Kastelholm-laivalta laivan ollessa syyskuussa 1946 matkalla Trelleborgista Lyypekkiin. Hänen otaksuttiin hypänneen mereen heti laivan lähdettyä Trelleborgin satamasta ja hukkuneen yrittäessään päästä myrskyn aikana uimalla maihin. Borgmania oltiin viemässä oikeuteen Saksaan, hänelle ei ollut myönnetty turvapaikkaa Ruotsista, jossa hän oli piileskellyt.
Borgman oli naimisissa vuodesta 1930 sairaanhoitaja Ebba Margareta von Numersin (s. 1889) kanssa, jonka isä oli kirjailija Gustaf von Numers.
Julkaisuja

Konekivääri maailmansodassa: (Maxim-konekivääri 08): sen taktiikan ja tekniikan kehitys; suomensi T. Wiljanen. Otava 1931
Der Überfall der Sowjetunionen auf Finnland 1939/40; mit einem Geleitwort von George Soldan. Gerhard Stalling, Oldenburg 1943
Aiheesta muualla

Lisää luettavaa aiheesta F. W. Borgman on Wikiaineistossa  Luettelo F. W. Borgmanin kirjoittamista lehtiartikkeleista
Evidentialistinen teismi

Evidentialistinen teismi on näkemys, jonka mukaan uskontoon ei ole järkevää osallistua, ellei sen hypoteesin (eli 'on olemassa teismin määritelmän mukainen Jumala') puolesta ole evidenssiä eli todistusaineistoa
Teismin (T) sisältämään väitteeseen suhtaudutaan uskon propositionaalisella asenteella. Tällöin teismiä kannattava henkilö toteaa, että hän uskoo T. On tapana erotella kaksi erilaista uskon asennetta. Toisaalta on tieteellinen käsitys (eng. belief), joka syntyy perustelujen pohjalta ja toisaalta on uskonnollinen usko (eng. faith), jolla on tieteellisestä käsityksestä poikkeava vivahde. Uskonnollisen uskon pohja voi olla esimerkiksi uskonnollinen kokemus.
Jos teismin kannattaja sitoutuu neutraaliin käsitykseen suhteessa väitteeseen T, hän sitoutuu myös jumalan olemassaolon todistamiseen tieteen kielen säännöillä järkiperäisesti perustellen. Tämänkaltaiselle asenteelle on teologiassa oma käsitteensä, evidentialistinen teismi (eli analyyttinen teismi, filosofinen teismi tai rationaalinen teismi).
Evidentialistinen teisti siis pitää uskontoa tieteellis-maailmankatsomuksellisena järjestelmänä. Se tarkoittaa, että uskontoon ei ole järkevää osallistua, ellei sen hypoteesin (eli 'on olemassa teismin määritelmän mukainen Jumala') puolesta ole evidenssiä eli todistusaineistoa. Evidenssiksi ei yleisesti hyväksytä mitä tahansa, kuten subjektiivisia kokemuksia, vaan sen tulee olla tieteen hyväksymien kriteerien mukaista, eli yleisesti empiriaa eli havaintokokemuksia, jotka ovat periaatteessa kaikkien testattavissa.
FC Šiauliai

FC Šiauliai on jalkapalloseura Šiauliain kaupungista. Se pelaa Liettuan korkeimmalla sarjatasolla A Lygassa. FK Šiauliai on perustettu vuonna 1995. Seura on pelannut kahdesti Eurooppa-liigassa: kaudella 2010–2011 se jäi toiselle karsintakierrokselle ja kaudella 2012–2013 ensimmäiselle karsintakierrokselle. Vuonna 2016 klubi joutui konkurssiin.
Kausi

| Kausi | Sarjataso | Liiga | Paikka | Linkki |
| --- | --- | --- | --- | --- |
| 2004 | 2. | Pirma lyga | 1. |  |
| 2005 | 1. | A lyga | 9. |  |
| 2006 | 1. | A lyga | 8. |  |
| 2007 | 1. | A lyga | 8. |  |
| 2008 | 1. | A lyga | 7. |  |
| 2009 | 1. | A lyga | 4. |  |
| 2010 | 1. | A lyga | 8. |  |
| 2011 | 1. | A lyga | 4. |  |
| 2012 | 1. | A lyga | 5. |  |
| 2013 | 1. | A lyga | 7. |  |
| 2014 | 1. | A lyga | 7. |  |
| 2015 | 1. | A lyga | 9. |  |
| 2016 | x | x | x | konkurssiin |
F/A-18 Interceptor

| F/A-18 Interceptor |
| --- | --- |
Julkaisija:  Electronic Arts
Tuottaja:  Richard Hilleman
Suunnittelija:  Robert Dinnerman
Säveltäjä:  Dave Warhol
Ohjelmoija:  Robert Dinnerman
Julkaistu:  1988
Lajityyppi:  taistelulentosimulaattori (en)
Pelimuoto:  yksinpeli
Alusta:  Amiga
Lisää peliartikkeleitaVideopelien teemasivulla
F/A-18 Interceptor on Intellisoftin kehittämä Electronic Artsin julkaisema lentosimulaattori. Peli on julkaistu vuonna 1988 Amigalle.
Peli käyttää vektorigrafiikkaa ja pelissä lennetään F/A-18 Hornet -hävittäjällä lentokentiltä tai lentotukialukselta. Pelaaja voi tarkastella tapahtumia sisäisestä tai ulkoisista kuvakulmista.
Pelin suunnittelija Dinnerman sai inspiraation kehitykseen SIGGRAPH-tapahtumassa esitellystä lentosimulaattorista ja sai tilaisuuden pelin kehittämiseen.
Vastaanotto

Commodore User -lehti antoi pelille arvosanaksi 9/10 arvostelussaan.
Amiga Computing -lehti antoi pelille arvosanaksi 96% arvostelussaan.
Aiheesta muualla

F/A-18 Interceptor MobyGamesissa (englanniksi)
F/A-18 Interceptor Hall of Light -sivustolla (englanniksi)
FC Åland

FC Åland on sundilainen jalkapalloseura, joka muodostui vuonna 1992 IF Finströms Kamraternan ja Sunds IF:n liittäessä miesten edustusjoukkueensa yhteen. Tuolloin joukkueen nimi oli SIFFK. Joukkue saavutti nykyisen muotonsa vuonna 2012, kun myös Hammarlands IK sekä IF Fram liittivät myös miesten joukkueensa SIFFK:n kanssa yhteen. Joukkueen nimi vaihdettiin tällöin FC Ålandiksi. SIFFK pelasi miesten kolmosessa kauteen 2013 asti. Vuonna 2014 FC Åland aloittaa varsinaisen toimintansa, pelaamalla miesten kolmosessa. Joukkueeseen ei kuulu naisten edustusta.
Aiheesta muualla

FC Ålandin virallinen sivusto
Formula E -kausi 2015–2016

Sébastien Buemi voitti kauden 2015–2016 kuljettajien maailmanmestaruuden.
Formula E -kausi 2015–2016 oli Formula E -sähköautosarjan historian toinen kausi. Kausi alkoi 24. lokakuuta 2015 Kiinan Pekingistä ja päättyi 3. heinäkuuta 2016 Lontoossa ajettuihin Britannian ePrix’n kahteen osakilpailuun.
Kauden aikana ajettiin yhteensä kymmenen osakilpailua. Sarjan järjesti kansainvälinen autoliitto FIA. Formula E -sarjan toimitusjohtaja kauden aikana oli Alejandro Agag. Nelson Piquet Jr. lähti kauteen hallitsevana kuljettajien maailmanmestarina ja E.dams-Renault hallitsevana valmistajienmestarina.
Kauden päätyttyä Sébastien Buemi voitti kuljettajien maailmanmestaruuden ennen toiseksi tullutta Lucas di Grassia ja kolmanneksi sijoittunutta Nicolas Prostia. E.dams-Renault voitti valmistajien maailmanmestaruuden.
Tausta > Ennakkotunnelmia

Kausi 2014–2015 oli uuden sähkökilpa-autosarjan debyyttikausi. Kausi oli tasainen ja ratkaisu nähtiinkin vasta viimeisen osakilpailun viimeisessä mutkassa. NEXTEV TCR:n Nelson Piquet Jr. voitti kuljettajien maailmanmestaruuden vain yhden pisteen erolla ennen E.dams-Renaultin Sébastien Buemia.
Kaudelle 2015–2016 valmistajien sallittiin tehdä muutoksia auton voimansiirtoon. Kulujen rajoittamiseksi auton aerodynamiikkaa ei kuitenkaan saanut muuttaa.
Kaudella 2015–2016 sarjassa debytoi muun muassa vuoden 1997 Formula 1 -maailmanmestari Jacques Villeneuve.
Alustavan tiedon mukaan kauden aikana piti ajaa 11 osakilpailua ensimmäisen kauden tapaan, mutta Venäjän ePrix peruttiin kesken kauden tiesulkuihin liittyvien ennakoimattomien olosuhteiden vuoksi. Ensimmäisellä kaudella ajetut Monacon ePrix ja Miamin ePrix jäivät myös pois ohjelmasta. Niiden sijaan Pariisissa ajettiin Ranskan ePrix ja Méxicossa Meksikon ePrix.
Tausta > Sääntömuutoksia

Formula E -sarjan ensimmäisellä kaudella kaikki tallit käyttivät samanlaista Spark-Renault SRT 01E autoa. Myös toisella kaudella kaikki tallit käyttävät samanlaisia runkoja. Kaudesta 2015–2016 alkaen tallit saivat kuitenkin tehdä muutoksia auton voimansiirtoon, kuten moottoriin ja vaihteistoon. Aerodynamiikkaa ja akkuja ei saanut kuitenkaan kehittää kulujen matalana pitämiseksi.
Sarjan toiselle kaudelle Formula E julkaisi ”Super Paalupaikka -taistelun”, jossa edellisen kauden tapaan kuljettajat jaettiin neljään viiden kuljettajan ryhmään aika-ajoihin. Kaikkien ryhmien ajettua, viisi nopeinta kuljettajaa palasi radalle ajamaan vielä kerran viideksitoista minuutiksi, jonka perusteella päätettiin paalupaikka.
Kauden kulku > Kiinan ePrix

Toinen Formula E -kausi alkoi ensimmäisen kauden tapaan Kiinan Pekingistä. Kymmenestä tallista yhdeksän oli mukana kauden avauksessa, kun Trulli GP ei osallistunut avauskilpailuun. Tallin autoista puuttui oleellisia komponentteja, eikä talli ehtinyt toimittaa autoja FIA:n tarkastukseen tarpeeksi ajoissa. Lauantain ensimmäisissä harjoituksissa parasta vauhtia piti E.dams-Renault’n Sébastien Buemi. Toisen harjoituksen nopein oli Lucas di Grassi Audi Sport ABTilla.
Kilpailuun paalupaikalta lähti E.dams-Renaultin Sébastien Buemi. Buemi ajoi myös kilpailun voittoon ennen di Grassia ja kolmanneksi tullutta Mahindran Nick Heidfeldia. Heidfeldin kolmas sija oli Mahindran ensimmäinen palkintosija. Buemi saavutti kilpailusta täydet 30 pistettä hänen ajettuaan kilpailun voiton ja paalupaikan lisäksi myös kilpailun nopeimman kierroksen. Tämä oli ensimmäinen kerta sarjan historiassa, kun joku onnistui saavuttamaan täydet pisteet.
Kauden kulku > Malesian ePrix

Malesian ePrix 2015 oli kauden 2015–2016 toinen kilpailu. Kilpailu ajettiin 7. marraskuuta Putrajayan katuradalla Putrajayassa. Trulli GP:n oli tarkoitus osallistua kilpailuun jäätyään avauskisasta pois myöhästyneiden autojen tarkastuksen vuoksi. Tallin autot eivät kuitenkaan läpäisseet lopullista tarkastusta eivätkä voineet osallistua myöskään tähän kilpailuun. Lisäksi toinen kuljettajista, Salvador Durán, ajautui tallin kanssa sopimuserimielisyyksiin, minkä vuoksi Jarno Trullin oli tarkoitus ajaa hänen tilallaan.
Kilpailun lähdön aikana Stéphane Sarrazinin auto hyytyi, minkä vuoksi Sarrazin joutui aloittamaan varikolta ja lähtö jouduttiin aloittamaan uudelleen. Paalupaikan ajanut Sébastien Buemi sai hyvän lähdön, kunnes kilpailun puolivälissä kärsi autoon tulleista tekinisistä ongelmista. Talli päätti vaihtaa varikkokäyntijärjestystä ottamalla auton vaihtoon ensin Buemin tallikaverin Nicolas Prostin. Myös Prost kärsi teknisistä ongelmista, jolloin Lucas di Grassi ohitti hänet nousten kärkipaikalle. Di Grassi sai ajaa paineitta maaliin sen jälkeen, kun häntä eniten haastaneen Loïc Duvalin autosta hajosi jousitus.
Kauden kulku > Uruguayn ePrix

Kauden kolmanteen kilpailuun paalulta lähti Dragon Racing -tallin belgialaiskuljettaja Jérôme d’Ambrosio. Kilpailussa d’Ambrosio jäi kuitenkin vasta kolmanneksi. Hänen edelleen ehtivät toiseksi sijoittunut di Grassi sekä kauden toisen voittonsa ottanut Sébastien Buemi.
Kauden kulku > Argentiinan ePrix

Kauden neljänteen osakilpailuun ja samalla ensimmäiseen kilpailuun vuoden 2016 puolella lähdettiin Sébastien Buemin sarjan johdossa yhden pisteen erolla Lucas di Grassiin nähden.
Argentiinassa paalupaikalle kiirehti DS Virgin Racingin brittiläiskuljettaja Sam Bird. Bird piti sijoituksensa myös kilpailussa ja voitti Buenos Airesissa ajetun kilpailun. Sarjaa johtanut Buemi sijoittui toiseksi ja säilytti paikkansa sarjan kärjessä. Lucas di Grassi sijoittui kilpailun kolmanneksi.
Kauden kulku > Meksikon ePrix

Kauden viidenteen kilpailuun paalupaikalta starttasi portugalilainen António Félix da Costa. Ensimmäisenä maaliin ajoi Lucas di Grassi, mutta hänet hylättiin kilpailun jälkeen tehdyssä tarkastuksessa havaitun alipainoisen auton vuoksi, jolloin voittajaksi julistettiin Jérôme d’Ambrosio.
Kauden kulku > Long Beachin ePrix

Kauden kuudennen osakilpailun aika-ajoissa paalupaikalle ajaneen Team Agurin António Félix da Costan suoritus hylättiin liian alhaisten rengaspaineiden vuoksi, jolloin paalupaikka ja siitä annettavat pisteet siirtyivät Sam Birdille. Kilpailun voitti ABT Schaeffler Audi Sportin Lucas di Grassi.
Kauden kulku > Ranskan ePrix

Kauden seitsemäs osakilpailu järjestettiin ensimmäistä kertaa Ranskassa ja Pariisissa. Sarjan kärjessä Ranskaan tultaessa oli Lucas di Grassi pisteen erolla Sébastien Buemiin nähden. Kilpailuun paalupaikalta lähti kolmannen kerran kauden aikana Sam Bird. Kilpailun voittoon ajoi Lucas di Grassi.
Kauden kulku > Saksan ePrix

Kauden kolmanneksi viimeinen kilpailu ajettiin Saksassa. Kilpailuun paalupaikalta starttasi Jean-Eric Vergne. Kilpailun voittoon ajoi Sébastien Buemi. Daniel Abt sijoittui toiseksi ja Lucas di Grass kolmanneksi.
Kauden kulku > Britannian ePrix’t

Kauden 2015–2016 viimeiset kaksi osakilpailua ajettiin 2.–3. heinäkuuta 2016 Britanniassa, Lontoossa. Kilpailuihin lähdettiin Lucas di Grassin yhden pisteen johdossa ennen Sébastien Buemia. Kolmantena sarjassa oli Sam Bird, neljäntenä Jérôme d’Ambrosio ja viidentenä Nicolas Prost. Viikonlopun ensimmäiseen kilpailuun lähdettiin Nicolas Prostin perässä hänen ajettuaan paalupaikalle. Prost ajoi myös kilpailun voittoon.
Viikonlopun toisen ja samalla kauden viimeiseen kilpailun paalupaikalle ajoi Sébastien Buemi. Buemi kuitenkin keskeytti kilpailussa 16. kierroksen jälkeen, mutta ehti ennen tätä ajaa kilpailun nopeimman kierroksen. Lucas di Grassi keskeytti kierroksella 18 ja jäi pisteittä. Tämä tarkoitti sitä, että Buemi voitti kuljettajien maailmanmestaruuden niillä kahdella pisteellä, jotka hän saavutti nopeimman kierroksensa ansiosta. Lucas di Grassia sijoittui toiseksi ennen kolmanneksi sijoittunutta Nicolas Prostia.
Tallit ja kuljettajat

Helmikuussa 2015 FIA ilmoitti, että kaudelle 2015–2016 osallistuisi kahdeksan valmistajaa ja kymmenen tallia. Valmistajat kehittävät moottoreita, vaihdelaatikoita sekä omia keksintöjään, joita tallit voivat ostaa tietyllä maksimihinnalla. Osa valmistajista toimi myös talleina.
| Talli | Valmistaja | Auton nro | Kuljettajat | Kilpailut |
| --- | --- | --- | --- | --- |
|  Renault e.dams | Spark-Renault | 8 |  Nicolas Prost | Kaikki |
|  Renault e.dams | Spark-Renault | 9 |  Sébastien Buemi | Kaikki |
|  Dragon Racing | Spark-Venturi | 6 |  Loïc Duval | Kaikki |
|  Dragon Racing | Spark-Venturi | 7 |  Jérôme d’Ambrosio | Kaikki |
|  ABT Schaeffler Audi Sport | Spark-Abt Sportsline | 11 |  Lucas di Grassi | Kaikki |
|  ABT Schaeffler Audi Sport | Spark-Abt Sportsline | 66 |  Daniel Abt | Kaikki |
|  NEXTEV TCR Formula E Team | Spark-NEXTEV TCR | 1 |  Nelson Piquet | Kaikki |
|  NEXTEV TCR Formula E Team | Spark-NEXTEV TCR | 88 |  Oliver Turvey | Kaikki |
|  DS Virgin Racing Formula E Team | Spark-Citroën | 2 |  Sam Bird | Kaikki |
|  DS Virgin Racing Formula E Team | Spark-Citroën | 25 |  Jean-Éric Vergne | Kaikki |
|  Amlin Andretti Formula E | Spark-Andretti | 27 |  Robin Frijns | Kaikki |
|  Amlin Andretti Formula E | Spark-Andretti | 28 |  Simona de Silvestro | Kaikki |
| / Team Aguri | Spark-McLaren | 55 |  António Félix da Costa | 1–7, 9–10 |
| / Team Aguri | Spark-McLaren | 55 |  René Rast | 8 |
| / Team Aguri | Spark-McLaren | 77 |  Nathanaël Berthon | 1–3 |
| / Team Aguri | Spark-McLaren | 77 |  Salvador Durán | 4–6 |
| / Team Aguri | Spark-McLaren | 77 |  Qinghua Ma | 7–10 |
|  Mahindra Racing Formula E Team | Spark-Mahindra | 21 |  Bruno Senna | Kaikki |
|  Mahindra Racing Formula E Team | Spark-Mahindra | 23 |  Nick Heidfeld | 1–2, 4–10 |
|  Mahindra Racing Formula E Team | Spark-Mahindra | 23 |  Oliver Rowland | 3 |
|  Venturi Formula E Team | Spark-Venturi | 4 |  Stéphane Sarrazin | Kaikki |
|  Venturi Formula E Team | Spark-Venturi | 12 |  Jacques Villeneuve | 1–3 |
|  Venturi Formula E Team | Spark-Venturi | 12 |  Mike Conway | 4–10 |
|  Trulli Formula E Team | Spark-Motomatica | 10 |  Salvador Durán‡ | 1 |
|  Trulli Formula E Team | Spark-Motomatica | 10 |  Jarno Trulli‡ | 2 |
|  Trulli Formula E Team | Spark-Motomatica | 18 |  Vitantonio Liuzzi‡ | 1–2 |
Lähde:

‡ = Trulli GP jätti kauden kaksi ensimmäistä kilpailua väliin koska eivät läpäisseet FIA:n tuomariston suorittamaa tarkastusta. Lopulta talli päätti jättää kaikki loppukauden kilpailut väliin.
Tallit ja kuljettajat > Uudet kuljettajat

Jacques Villeneuve debytoi Venturi-tallissa.
Robin Frijns debytoi Andretti-tallissa.
Nathanaël Berthon debytoi Team Aguri -tallissa.
Oliver Rowland debytoi Mahindra Racing -tallissa tuuraamalla loukkaantunutta Nick Heidfeldia.
Qinghua Ma debytoi Team Aguri -tallissa korvaamalla Salvador Duránin.
René Rast debytoi Team Aguri -tallissa tuuraamalla Saksan ePrixissä António Félix da Costaa.
Tallit ja kuljettajat > Tallivaihdokset

Jean-Éric Vergne vaihtoi Andrettilta Virginille.
Nick Heidfeld vaihtoi Venturilta Mahindralle.
Salvador Durán vaihtoi Amlin Agurilta Trulli GP:lle.
Tallit ja kuljettajat > Poistuneet kuljettajat

Jaime Alguersuari ei jatka Formula E -sarjassa menetettyään superlisenssinsä.
Karun Chandhok jäi ilman ajopaikkaa Mahindra Racing -tallista.
Jarno Trulli luopui ajopaikastaan ja keskittyy oman tiiminsä johtamiseen.
Tallit ja kuljettajat > Tallimuutokset

23. helmikuuta 2015 FIA ilmoitti, että se oli valinnut kaudelle 2015–2016 kahdeksan valmistajaa, joista viisi oli silloin toimineita talleja – Abt, Andretti, Mahindra, Venturi ja Virgin – ja kolme uutta valmistajaa (Renault, Motomacia and NEXTEV TCR). Ne tuottivat komponentteja kymmenelle kilpailevalle tallille.
26. helmikuuta 2015 FIA ilmoitti, että kaudelle osallistuisi 10 tallia.
10. joulukuuta 2015 Autosport uutisoi, että Trulli GP lopetti Formula E -sarjassa tallin teknisten ja taloudellisten ongelmien vuoksi. Talli vahvisti asian 15. joulukuuta 2015.